20.1.2023
FI
Euroopan unionin virallinen lehti
C 20 A/17
LIITE PARLAMENTAARISTEN DEMOKRATIAKUMPPANUUKSIEN PÄÄOSASTO – ULKOISTEN YHTEYSTOIMIS­ TOJEN OSASTO
PÄÄASIALLISET TEHTÄVÄT
(Osastossa on 40 työntekijää: 35 virkamiestä (mukaan lukien 4 Euroopan ulkosuhdehallinnossa toimivaa virkamiestä ja 5 muista pääosastoista tilapäisesti siirrettyä virkamiestä), 3 väliaikaista toimihenkilöä ja 2 sopimussuhteista toimihenkilöä 9.1.2023 — Huolehtia Euroopan parlamentin edustuksesta kolmansissa maissa ja kansainvälisissä järjestöissä, etenkin Euroopan parlamentin Yhdistyneen kuningaskunnan -yhteystoimiston ja EP:n ja Yhdysvaltojen kongressin Washingtonin-yhteys­ toimiston sekä Yhdistyneissä kansakunnissa New Yorkissa, Kaakkois-Aasian maiden liitossa (ASEAN) Jakartassa ja Afrikan unionin sihteeristössä Addis Abebassa toimivien Euroopan parlamentin aluetoimistojen välityksellä — huolehtia osaston yksiköiden ja jaostojen johtamisesta, koordinoinnista ja ohjaamisesta sekä osaston henkilöstöhal­ linnosta ja osaston yleisestä johtamisesta — tehdä tunnetuiksi ja edistää Euroopan unionin vierailuohjelmasta (EUVP) vastaavan yksikön välityksellä EU:n arvoja ja etuja maailmanlaajuisesti henkilötason diplomatian ja sellaisen avoimen vuoropuhelun avulla, jota käydään opintokäynnille EU:n toimielimiin kutsuttujen ulkopuolisten kumppanien kanssa keskittyen mannermaisista demokratioista tuleviin vierailijoihin — hallinnoida hankkeita — toimia edelleenvaltuutettuna tulojen ja menojen hyväksyjänä.
EUROOPAN PARLAMENTIN YHDISTYNEEN KUNINGASKUNNAN -YHTEYSTOIMISTO
— Edistää Euroopan parlamentin, Yhdistyneen kuningaskunnan parlamentin ja Yhdistyneen kuningaskunnan kansallisten, alueellisten ja paikallisten viranomaisten välisten suhteiden kehittämistä, antaa tietoja Yhdistyneen kuningaskunnan poliittisesta tilanteesta poliittisille elimille ja ylemmälle johdolle — virittää ja edistää julkista keskustelua EP:n työstä käyttäen kaikkia asianmukaisia välineitä etenkin EU:n kansalaisten, nuorten ja Eurooppa-myönteisten Yhdistyneen kuningaskunnan kansalaisten keskuudessa järjestämällä poliittisia ja kulttuurisia keskustelutilaisuuksia ja tapahtumia, toteuttaa kulttuurisen monimuotoisuuden ja ihmisoikeuksien kaltaisia arvoja koskevia kampanjoita, kehittää edelleen vapaaehtoisten yhdessä.eu-verkostoa — antaa logistista tukea puhemiehelle, parlamentin jäsenille sekä valtuuskunnille niiden vieraillessa Yhdistyneessä kuningaskunnassa — huolehtia yhteystoimiston toimintaan liittyvästä taloushallinnosta, hallinnoida Eurooppa-talon henkilö- ja logistisia resursseja — tiedottaa kansallisille, alueellisille ja erikoistuneille tiedotusvälineille (lehdistö, televisio, radio, verkkomediat, sosiaalinen media) Euroopan parlamentin kannoista, hallinnoida yhteystoimiston verkkosivustoa — huolehtia käytännössä toimielintenvälisistä suhteista Euroopan ulkosuhdehallinnon (EUH) kanssa, mukaan lukien julkisen tilan yhteinen hallinnointi.
EP:N JA YHDYSVALTOJEN KONGRESSIN WASHINGTONIN-YHTEYSTOIMISTO
— Edistää parlamentaarista vuoropuhelua Yhdysvaltojen kongressin ja muiden viranomaisten kanssa valmistelemalla vierailuja tai virtuaalitapaamisia transatlanttisen lainsäätäjien vuoropuhelun puitteissa tai suhteista Yhdysvaltoihin vastaavan valtuuskunnan tai EP:n valiokuntien tai muiden elinten, johtoelinten tai jäsenten valtuuskuntien puitteissa niiden vieraillessa Yhdysvalloissa — lujittaa siteitä kongressin elimiin kaikilla tasoilla, valmistella EP:n ja kongressin jäsenten tai henkilöstön vierailuja, joilla pyritään parantamaan keskinäistä yhteisymmärrystä — syventää yhteyksiä ajatushautomoihin, yliopistoihin, akateemisiin laitoksiin ja mietintäryhmiin sekä kansalaisjärjestöi­ hin ja muihin sidosryhmiin, edistää yhteystoimiston osallistumista kiinnostaviin seminaareihin ja konferensseihin sekä tehdä tunnetuksi EU:ta koskevaa tietoa ja edistää tiedotustoimia EP:n työstä yliopistofoorumeilla ja -piireissä sekä tiedeyhteisössä